# Escola Infant Jesús

L'Escola Infant Jesús, o també Jesuïtes de Sant Gervasi, és un centre educatiu privat de Barcelona amb entrada pels carrers de l'Avenir, 9-19 i la Travessera de Gràcia, 53-65.

## Història i descripció

Va ser fundada el 1860 per les Germanes de l'Infant Jesús, conegudes popularment com a Dames Negres, institut religiós femení dedicat a l'ensenyament i creat el 1662 a Rouen per Nicolas Barré. La seva primera seu estava situada al Portal de l'Àngel, 10, però el 1863 es van traslladar a un local més ampli a la plaça de Santa Anna, 9. El 1865, arran de l'epidèmia de còlera, es van traslladar a un local de Sant Gervasi i el 1867 la comunitat es va instal·lar a l'actual emplaçament.
El 1907, l'arquitecte Enric Sagnier i Villavecchia va projectar l'església, d'estil neogòtic, acabada el 1910. Entre 1913 i 1916, el mateix arquitecte va construir un edifici d'estil neoromànic (1913-1916) al passeig de Gràcia, 33 xamfrà amb el carrer de la Diputació, ocupat posteriorment per la companyia Union des assurances de Paris.
El 2008, es va instal·lar a la façana del poliesportiu, que dona a la Travessera de Gràcia, una pissarra de 500 m² amb una resta, un mapa d'Europa, una suma, vares, una família i una frase que resumeix l'objectiu de l'escola: «Distingir bé el fruit, conservar-lo i conduir-lo cap a la perfecta maduració» que vol dir distingir la manera de ser de cadascú i educar segons la seva manera de ser, fer l'educació personalitzada. N'han estat directores: Pilar Maynar, Asuncion Brandoly, Núria Gelpí i Vintró i Mireia Galobart, totes elles religioses de la Congregació. El 2015, l'escola es va traspassar als Jesuïtes per falta de monges catalanes que poguessin fer-se'n càrrec, i n'han estat directors: Joan Blasco, Josep Maria Ramon i, des del 2018, Francesc Moreno.
El 2017, els seus alumnes de 3r i 4t d'ESO, juntament amb l'artista italià Jupiterfab, van participar en un projecte d'Arrels Fundació per cridar l'atenció sobre l'existència de 3.000 persones sense sostre a la ciutat, pintant un mural de 4 m d'alt per 10 m d'ample en el mur que dona al carrer de l'Avenir.

## Referències

* 1 2 Farreras, Carina. «El drama de los sintecho, en un mural que interpela al espectador» (en castellà). La Vanguardia, 27-04-2017. [Consulta: 18 juliol 2019].
* ↑ «Parcel·la cadastral 9033202DF2893C». Punt d'Informació Urbanística de Barcelona. Ajuntament de Barcelona.
* 1 2 Puntí, Tomàs «125è aniversari de l'escola de l'Infant Jesús». Catalunya Cristiana, 19-01-1986, p. 23.
* 1 2 Tobarra, Sebastián «Atención a esta pizarra». El País, 10-12-2008. Arxivat de l'original el 04-04-2016.
* 1 2 3 Permanyer, Lluís «Damas Negras: Un siglo y medio». La Vanguardia. Vivir, 10-06-2010, p. 10.
* ↑ Quelart, Raquel «Entrevista a Pilar Gómez Nicolau: "Las Damas Negras tenían una mentalidad avanzada a su tiempo"». La Vanguardia, 06-04-2010.
* ↑ «Església de l'Infant Jesús». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ Barjau, Santi et al. Enric Sagnier. Barcelona: Labor, 1992, p. 65 (Gent nostra, 102). ISBN 84-335-4802-6.
* ↑ «Union des Assurances de Paris». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ «‘Jo vaig viure una guerra’ de Núria Gelpí». Núvol, 03-10-2018.
* ↑ «[hhttps://hemeroteca-paginas.lavanguardia.com/LVE05/PUB/2013/01/25/LVG201301250163VC.pdf Centres educatius de Catalunya. Entrevista Mireia Galobart: “Potenciem els talents dels alumnes per fer-los competents al llarg de la vida”]». La Vanguardia. Monogràfic especial, 25-01-2013, p. 24.
* ↑ Gutiérrez, Maite «Ni assignatures, ni exàmens, ni notes». La Vanguardia, 17-03-2015.
* ↑ «Jesuïtes St Gervasi - Escola Infant Jesús». Facebook, 02-07-2018.
* ↑ «Un projecte, un equip». Jesuïtes Sant Gervasi - Escola Infant Jesús.
* ↑ «Francesc Moreno, director de Jesuïtes St Gervasi - Escola Infant Jesús, fa la presentació del centre.». Jesuïtes Educació, 09-11-2018.
* ↑ «Un mural col·lectiu que crida #ningúdormintalcarrer». Arrels Fundació, 25-04-2017.

## Enllaços externs

* «Infant Jesús centre educatiu». Arxivat de l'original el 02-10-2014.
* «Església de l'Infant Jesús». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.